Margith Munkebye

Margith Johanne Munkebye  (født 15. oktober 1911 i Bodø, død 28. november 2000) var en norsk politiker for Arbeiderpartiet. Hun var stortingsrepresentant fra Nordland i årene 1958 til 1973.Minnetale over tidligere stortingsrepresentant Margith Munkebye i Stortinget 13. desember 2000 - Forhandlinger i Stortinget nr. 84, s 1251En foregangskvinne fra Bodø - Avisa Nordland 10. september 2021 

Munkebyes yrkesbakgrunn var som kontordame og husmor. Hun var formann i Bodø Arbeiderungdomslag (AUF) fra 1930 til 1933 og i Sør-Salten distrikt av AUF fra 1945 til 1947. Fra 1951 til 1955 satt hun i Bodø bystyre.

Hun var Arbeiderpartiets første vararepresentant til Stortinget fra Nordland i perioden 1954–57. I denne perioden møtte hun i lange perioder, blant annet i Kolbjørn Varmanns statsrådstid. Munkebye blei fast representant fra 1958 til 1973. De tre første periodene var hun dels medlem av sosialkomiteen, dels av kommunalkomiteen. Den siste perioden satt hun i utenriks- og konstitusjonskomiteen. Denne perioden var hun også medlem av Lagtinget. Hun var medlem av Europarådet og dets komite for flyktning- og befolkningsspørsmål fra 1965 til 1973.Margith Johanne Munkebye - stortinget.no

Referanser

 Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.

 Eksterne lenker 



Kategori:Stortingsrepresentanter fra Ap
Kategori:Stortingsrepresentanter for Nordland
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Ap-politikere i Nordland
Kategori:Lokalpolitikere i Bodø
Kategori:Tillitsvalgte i AUF
Kategori:Personer fra Bodø kommune